Маёнтак належаў блізкім, але малавядомым сваякам Оскара Мілаша — французскага паэта, навукоўца-арыенталіста і літоўскага дыпламата беларускага паходжання. Лаўрэатам Нобелеўскай прэміі, як, напрыклад, пляменнік Оскара Чэслаў, ніхто з ідалцкіх Мілашаў не стаў, затое пра сціпласць, дабрыню і працавітасць гаспадара маёнтка Яўгена з павагай адгукаліся суседзі-шляхціцы. Паводле іх успамінаў, сяляне Мілашаўскай воласці жылі прыпяваючы, а іх дзеці і ўнукі атрымлівалі адукацыю і станавіліся вайскоўцамі, дактарамі і святарамі. Тады фасады сядзібнага дома былі белымі.